Helstad kan bli LSK-spiller
- Vi kjenner både kvalitetene og situasjonen hans, sier sportsdirektør Torgeir Bjarmann i LSK til Romerikes Blad. Helstads-agent Stig Lillejord bekrefter at han allerede har snakket med LSK om 35-åringen med en fortid i HamKam, Brann og Rosenborg. - Det er først og fremst opp til LSK å komme med en konkret henvendelse. Inntil det skjer blir det hypotetisk. Jeg har snakket med Thorstein om LSK som alternativ, og det er absolutt aktuelt. Men som sagt, er det opp til LSK å vurdere hva de ønsker, sier Lillejord til Romerikes Blad. Lover formspiss Agenten hevder at Helstad, som har ett år igjen av kontrakten i Frankrike, er bedre trent enn noengang til tross for at han ikke har har spilt kamp for nivå to-klubben Monaco siden 2011. Spissen har startet kun tre kamper denne sesongen. 10. desember i fjor fikk han sjansen i en cupkamp, men siden har han ikke vært på banen for førstelaget. I 2010/2011-sesongen scoret han hele 21 mål for Le Mans. - Jeg kjenner ham som en god spiller, og det er en vi vil vurdere om vi må hente inn en ny spiss i sommer, sier LSK-trener Magnus Haglund til RB.Han kan ikke regne med at toppscorer Björn Bergmann Sigurdarson kommer tilbake etter EM-pausen og har begynt å se etter erstattere. Det er ventet at Ståle Solbakken vil vurdere islendingen i sin nye klubb Wolverhampton, og mandag skrev Daily Mail at Everton at fire millioner pund kan være på vei til Åråsen i bytte mot 21-åringen. Liverpool-klubben, Ipswich og Anderlecht skal ha vært representert på Åråsen søndag der Sigurdarson avgjorde.
Dersom ettertraktede Björn Bergmann Sigurdarson (21) forsvinner fra Åråsen i sommer er veteranen Thorstein Helstad (35) aktuell som erstatter.